
Įvadas 

Viešosios erdvės ir miesto želdynai – labai svarbi urbanistinės struktūros dalis, skirta gyventojų poilsiui, rekreacijai, bendravimui, miesto ekologinių sąlygų gerinimui bei estetinio patrauklumo didinimui (Dringelis, Jakovlevas-Mateckis, 2012). Jie kuriami ir tvarkomi, atsižvelgiant į miesto bendruomenės poreikius. Medžiai laikomi vienais jautriausių aplinkos būklės indikatorių, iš visų gyvybės formų labiausiai tinkamų aplinkos būklei vertinti. Pagal medžių būklę galima spręsti apie aplinkoje vykstančius pokyčius (Stravinskienė, 2002). 

Medžių būklė mieste priklauso nuo klimato sąlygų augavietėje ir ypač nuo jų priežiūros veiksnių. Pagrindiniai priežiūros darbai yra tinkamų sodinukų parinkimas skirtingo tipo želdynams, teisingas augalų pasodinimas, naujai pasodintų medžių priežiūra po pasodinimo bei senesnių medžių priežiūros darbai – genėjimas, pavojingų medžių pašalinimas (Žeimavičius ir kt., 2011). 

Lietuvoje želdynų ir želdinių apsaugos, priežiūros ir tvarkymo, želdynų kūrimo ir želdinių veisimo teisinio reguliavimo pagrindus, taip pat visuomeninius santykius, užtikrinančius kraštovaizdžio ir urbanistinės aplinkos savitumą ir kokybę nustato Lietuvos Respublikos Želdynų įstatymas (Lietuvos …, 2021). Želdynų ir želdinių stebėsenos atlikimo tvarką reglamentuoja 2008 m. Aplinkos ministerijos patvirtintos želdynų ir želdinių būklės stebėsenos programos nuostatos (Želdynų …, 2008). Ukmergės rajono savivaldybė, vadovaujantis 2021 m. patvirtinta savivaldybės teritorijos želdynų ir želdinių būklės stebėsenos programa ir programos įgyvendinimo priemonių bei želdinių stebėsenos planu 2022–2026 m. laikotarpiui, 2023 m. tęsia antrąjį miesto želdinių stebėsenos etapą.

Stebėsenos tikslas – vykdyti želdynų ir želdinių būklės tyrimus, gauti patikimus duomenis, kurie leistų nustatyti želdynų ir želdinių būklės kitimo tendencijas ir pagrįsti priemones, užtikrinančias želdynų ir želdinių būklės palaikymą arba gerėjimą. Želdynų ir želdinių būklės stebėsenos ataskaitoje pateikiami 2023 m. Ukmergės rajono savivaldybės želdynuose atliktos medžių būklę apibūdinančių rodiklių stebėsenos rezultatai pagal numatytas stebėjimo vietas.
1. Želdynų ir želdinių būklės stebėsenos vietos, stebimi parametrai ir stebėjimų periodiškumas
1.1. Pastovaus stebėjimo taškai (PST) ir stebėsenos apimtis
Želdynų ir želdinių būklės stebėsena Ukmergės rajono savivaldybėje buvo atliekama pastovaus stebėjimo taškuose (PST) vadovaujantis 2021 m. gruodžio mėn. 16 d. (Nr. 13-2146) patvirtinta „Ukmergės rajono savivaldybės želdynų ir želdinių būklės stebėsenos programa“ bei šios programos priedu „Želdynų ir želdinių būklės stebėsenos programos įgyvendinimo priemonės ir želdinių būklės stebėsenos planas 2022-2026 m.“. 
Ukmergės rajono savivaldybės teritorijoje šie pastovaus stebėjimo taškai numatyti vertinimui septyniose vietose, kurios išsidėstė penkiose Ukmergės rajono savivaldybės seniūnijose (1 lentelė). Priklausomai nuo stebėjimo vietos, 2022-2026 m. laikotarpiu numatoma atlikti želdynų ir želdinių augimo sąlygų ir būklės stebėseną, grybinių ligų ir kenkėjų želdynuose stebėseną, žmogaus veiklos neigiamo poveikio želdiniams stebėseną bei introdukuotų medžių prisitaikymo prie vietinės aplinkos stebėseną.

1 lentelė. Želdynų ir želdinių stebėjimo vietos ir stebėsenos pobūdis (2023 m.)
	Savivaldybės vietovė, seniūnija
	Stebėjimo vietos pavadinimas
	Stebėsenos pobūdis

	Ukmergė (miestas)
	Kęstučio aikštės medžiai
	Ligų ir kenkėjų stebėsena; žmogaus veiklos neigiamo poveikio stebėsena; medžių prisitaikymo prie aplinkos sąlygų stebėsena. Aikštėje stebimi skirtingo amžiaus medžiai.

	Pivonijos seniūnija,
Krikštėnų dvaro parkas 
	Senasis ąžuolas;
Balzaminiai kėniai (Abies balsamea)
	Ligų ir kenkėjų stebėsena; žmogaus veiklos neigiamo poveikio stebėsena; medžių prisitaikymo prie aplinkos sąlygų stebėsena. Stebimi visi kėnio želdiniai palei gatvę (eilė) ir senasis ąžuolas.

	Lyduokių seniūnija, Lyduokių dvaro parkas
	Lyduokių dvaro parko europiniai maumedžiai
	Želdinių būklės stebėsena. Ligų ir kenkėjų stebėsena; žmogaus veiklos neigiamo poveikio stebėsena; medžių prisitaikymo prie aplinkos sąlygų stebėsena. Pasirinkta tipinga atitinkanti įprastas želdinių augimo sąlygas grupė stebima ir vertinama palyginimo ir prognozės tikslu.

	Deltuvos seniūnija,

Deltuva
	Deltuvos ąžuolas (prie autobusų stotelės);

Gėlių g. senieji klevai prie evangelikų reformatų bažnyčios griuvėsių
	Miestelio želdinių būklės stebėsena; ligų ir kenkėjų stebėsena; žmogaus veiklos neigiamo poveikio stebėsena.

	Taujėnų seniūnija, Užugirio dvaro parkas
	Karpotųjų beržų alėja
	Ligų ir kenkėjų stebėsena; žmogaus veiklos neigiamo poveikio stebėsena; medžių prisitaikymo prie aplinkos sąlygų stebėsena. Kultūros paveldo teritorijos želdinių stebėsena.


Atliekant želdynų ir želdinių būklės stebėseną pagal „Ukmergės rajono savivaldybės želdynų ir želdinių būklės stebėsenos programos“ priede „Želdynų ir želdinių būklės stebėsenos programos įgyvendinimo priemonės ir želdinių būklės stebėsenos planas 2022-2026“ detalizuotus stebėjimo vietų ortofoto žemėlapius ir koordinates, buvo stebimi visi parinktose vietose ar gatvių atkarpose (abiejose pusėse) augantys sumedėję augalai. Želdynų ir želdinių būklės stebėsenos tyrimų periodiškumas visuose PST numatytas kasmet 2022-2026 m. laikotarpiu. Dirvožemio tyrimus suplanuota atlikti kas treji metai numatytose vietose: Lyduokių dvaro parko europinių maumedžių, Deltuvos senojo ąžuolo ir Užugirio dvaro sodybos beržų alėjos polajuose. Pirmieji dirvožemio tyrimai atlikti 2023 m. (rezultatai pateikiami 2.4 poskyryje). Medžių lapų cheminės sudėties tyrimų atlikti nenumatyta.
1.2. Želdinių būklės vertinimo metodika
Medžių morfologiniai būklės rodikliai (defoliacija, dechromacija, sausų šakų kiekis lajoje, lapų nekrozės), kamienų ir lajų būklė, ligų ir kenkėjų pažeidimų intensyvumas kasmet vertinami liepos-rugpjūčio mėnesiais. Stebimų medžių ir krūmų būklės rodikliai vertinami pagal „Ukmergės rajono savivaldybės želdynų ir želdinių būklės stebėsenos programoje“ numatytą metodiką. Atsižvelgiant į šios programos priede „Želdynų ir želdinių būklės stebėsenos programos įgyvendinimo priemonės ir želdinių būklės stebėsenos planas 2022-2026 m.“ aprašytos veiklos pobūdį ir stebimus parametrus, papildomai buvo išskirti šie stebimų sumedėjusių augalų rodikliai: lajos išretėjimas, lajos asimetriškumas, lapų sumažėjimas (pažeidimo balai atitinka defoliacijos vertinimo metodiką) ir medienos puvinio išplitimas medžių kamiene (pažeidimo balai atitinka kamienų pažeidimo vertinimo metodiką). 
Defoliacijai (lapijos praradimas lyginant su etaloniniu medžiu, turinčiu visą lapiją, t.y. tai ne tik susiformavusios lapijos priešlaikinis praradimas, bet ir ta lapijos dalis, kuri normaliomis sąlygomis galėjo susidaryti, bet nesusidarė) nustatyti naudojamas specialus atlasas (Vaičys ir kt., 1989). Pagal lajų defoliaciją medžiai skirstomi į 5 klases (0-4): 0 – be ryškių defoliacijos požymių (defoliacija 0–10%); 1 – menka defoliacija (11-25%); 2 – vidutinė defoliacija (26-60%); 3 – didelė defoliacija (60-99%); 4 – defoliacija 100% (Ozolinčius, Stakėnas, 1996). 

Dechromacija – dėl neigiamų išorinių veiksnių poveikio pakeitusių spalvą spyglių ar lapų dalis (procentais) lajoje. Dechromacijos klasės (0-3): 0 – be ryškių dechromacijos požymių (spalvos pakitimai sudaro 0-10%); 1 – maža dechromacija (11-25%); 2 – vidutinė (26–60%); 3 – didelė dechromacija (per 60% lapijos turi pakitusią spalvą) (Ozolinčius, Stakėnas, 1996).

Pažeistumas nekrozėmis – vertinamas lapų (spyglių) neinfekcinės kilmės nekrozės (žuvusio asimiliacinio audinio) plotas lajoje išreikštas balais (1-5): 1 balas – nekrotizuota iki 10( asimiliacinio ploto; 2 balai – nekrotizuota 11-30(; 3 – nekrotizuota 31-60(; 4 – nekrotizuota 61-80(; 5 balai – nekrotizuota 81-100(. 

Sausų šakų kiekis lajoje vertinamas procentais ir išreiškiamas balais (0-3): 0 – iki 15% sausų šakų lajoje; 1 – 16-30%; 2 – 31-50%; 3 – per 50% (Ozolinčius, Stakėnas, 1996).

Kamienų pažeidimai vertinami 5 balų sistema (0-4): 0 balų – kamienas ir pagrindinės šakos be pažeidimų; 1 – ant kamienų ir pagrindinių šakų nedideli pažeidimai; 11-25% žievės nekrotizuota ar sužalota, gali būti grybų vaisiakūnių ar kenkėjų pažeidimų; 2 – 26-60% žievės nekrotizuota ar sužalota, gali būti grybų vaisiakūnių ar kenkėjų pažeidimų; 3 – 61-100% žievės nekrotizuota ar sužalota, gali būti grybų vaisiakūnių ar kenkėjų pažeidimų; 4 – žuvęs (nudžiūvęs) medis (Snieškienė, Juronis, 2007).

Genėjimo intensyvumas vertinamas balais (0-4): 0 balų – negenėta; 1 – nupjauta iki 1/3 kamieno ir pagrindinių šakų; 2 – nupjauta 1/2 šakų; 3 – nupjauta 2/3 šakų; 4 – nupjautos visos šakos, paliekant tik dalį kamieno (Žeimavičius ir kt., 2003).

Ligų sukėlėjai identifikuojami vizualiai (pagal ligų simptomus ir ligų sukėlėjų-grybų morfologinius požymius) naudojant mokslininkų tyrėjų monografijas ir apibūdinimo vadovus. 
Ligų intensyvumas vertinamas balais (Šurkus, Gaurilčikienė, 2002) (0-4): 0 balų – ant lapų pavienės dėmės, pažeista iki 10( augalo lapijos ar žievės paviršiaus; 1 balas – pažeista 11-30% lapų, spyglių, kamieno ar šakų; 2 balai – pažeista 31-60(; 3 balai – pažeista 61-80( lapų, spyglių, kamieno ar šakų; ant kamieno ir šakų – grybų vaisiakūniai; augalas pastebimai skursta; 4 balai – pažeista daugiau kaip 81( augalo paviršiaus, augalas skursta ir neauga.

Kenkėjai apibūdinami pagal mokslininkų tyrėjų publikacijas ir žinynus bei atlasus. 
Kenkėjų gausumas vertinamas balais (Šurkus, Gaurilčikienė, 2002) (0-4): 0 balų – pakenkta iki 10( augalo lapijos ar žievės paviršiaus; 1 balas – pakenkta 11-30% lapų, spyglių, kamieno ar šakų; 2 balai – pakenkta 31-60(; 3 balai – pakenkta 61-80(; 4 balai – pakenkta daugiau kaip 81( augalo paviršiaus, augalas skursta ir neauga. Liemenų kenkėjai išskridę arba yra medienoje.

Pomedžio būklė vertinama medžio augimo ir jo aplinkos sąlygoms vertinti. Nurodomas neuždengto asfaltu, cementu ar kitomis drėgmei ir orui nepralaidžiomis medžiagomis pomedžio plotas (m2), suplūkto (suminto) pomedžio ploto procentas nuo viso neuždengto pomedžio ploto. 
Introdukuotiems medžiams buvo vertinamas metinis prieaugis, lyginant jį su sąlyginai sveiko medžio prieaugiu – geras, vidutinis ir mažas. 
Žydėjimas ir derėjimas introdukuotiems medžiams vertinamas vizualiai pagal 4 balų skalę (0-3): 0 – augalas nežydi ir nedera; 1 – silpnai žydi ir dera (pavieniai žiedai ir vaisiai); 2 – vidutiniškai (iki 50% žiedų ir vaisių, lyginant su gausiu augalų taksono žydėjimu ir derėjimu); 3 – gausiai žydi ir dera. 

Vidutinis būklės ir (ar) pažeidimų intensyvumo balas, pritaikius miškininkystėje ir žemės ūkyje naudojamas metodikas (Juodvalkis, Vasiliauskas, 2002; Šurkus, Gaurilčikienė, 2002) miesto želdiniuose atliekamiems tyrimams, apskaičiuojamas pagal formulę:

V= ∑(n∙b) / N,
kai V – vidutinis pažeidimo balas; 
∑(n∙b) – vienodu balu pažeistų augalų skaičiaus ir to balo sandaugų suma; 
N – tikrintų augalų skaičius. 

Sumedėjusių augalų vardai aprašyti pagal M. Navasaitį (2008), o kenkėjai ir ligų sukėlėjai pagal Z. Dabkevičių ir kt. (2006), Hartmann ir kt. (2005) bei interaktyvius sąvadus https://fauna-eu.org/ ir http://www.indexfungorum.org/names/names.asp.
2. Ukmergės rajono savivaldybės želdynų ir želdinių būklės 2023 m. stebėsenos rezultatai
Ukmergės rajono savivaldybės teritorijoje želdynų ir želdinių būklės stebėsena 2023 m. buvo atliekama rugpjūčio mėnesio 3-oje dekadoje. Septyniose pastovaus stebėjimo vietovėse iš viso įvertinta 165 sumedėjusių augalų būklė, kurie priskiriami 8 gentims ir 9 rūšims bei 1 veislei (2 lentelė). 

2 lentelė. Ukmergės rajono savivaldybės želdynuose stebėtų sumedėjusių augalų taksonų įvairovė
	Nr.
	Augalo rūšis, veislė
	Stebėtų augalų skaičius

	
	
	Ukmergė
	Pivonija
	Lyduokiai
	Deltuva
	Taujėnai
	Iš viso

	1. 
	Ąžuolas paprastasis, Quercus robur L.
	-
	1
	-
	1
	-
	2

	2. 
	Beržas karpotasis, Betula pendula Roth.
	-
	-
	-
	-
	52
	52

	3. 
	Beržas plaukuotasis, Betula pubescens Ehrh.
	-
	-
	-
	-
	10
	10

	4. 
	Kaštonas paprastasis, Aesculus hippocastanum L.*
	1
	-
	-
	-
	-
	1

	5. 
	Kėnis balzaminis, Abies balsamea (L.) Mill.*
	-
	30
	-
	-
	-
	30

	6. 
	Klevas paprastasis, Acer platanoides L.
	14
	-
	-
	6
	-
	20

	7. 
	Liepa mažalapė, Tilia cordata Mill.
	26
	-
	-
	-
	-
	26

	8. 
	Liepa mažalapė 'Rancho', Tilia cordata Mill. 'Rancho'
	8
	-
	-
	-
	-
	8

	9. 
	Maumedis europinis, Larix decidua Mill.*
	-
	-
	15
	-
	-
	15

	10. 
	Uosis paprastasis, Fraxinus excelsior L.
	1
	-
	-
	-
	-
	1

	IŠ VISO
	50
	31
	15
	7
	62
	165


* - introdukuoti medžiai
Sumedėjusių augalų stebėsenos rezultatai ataskaitoje pateikiami laikantis PST parinkimo ir išdėstymo schemos, t.y. užfiksuotos kiekvienos stebėjimo vietos atskirų rodiklių reikšmės skirtingoms medžių rūšims yra apibendrinamos apskaičiuojant vidutinį būklės/pažeidimo intensyvumo balą (3 lentelė). 
Pomedžio būklė ir suplūkimas vertintas tik gatvės želdiniams. 
Introdukuotų medžių žydėjimas ir derėjimas tos pačios medžių rūšies grupei stebėtame objekte vertinamas vidutiniu visos grupės balu.
Ukmergės rajono savivaldybės želdynuose 2023 m. buvo nustatyti 16% sveikų, neturinčių žymių išorinių pakenkimų, želdinių. Vertinant lajos būklę, 25% želdinių nustatyta įvairaus laipsnio defoliacija, 20% – lapų sumažėjimas, 19% – lajos asimetrija ir 15% sausos šakos. Įvairaus laipsnio dechromacija buvo pažeisti 3% želdinių, lapų nekrozės – 2% želdinių, o lajos išretėjimas pastebėtas 1% želdinių. Vertinant kamieno būklę, 42% želdinių buvo nustatytos dėl aplinkos oro sąlygų ar žmogaus veiklos susidariusios kamieno žaizdos, o 30% augalų turėjo išplitusių ir medieną ardančių puvimo grybų.
3 lentelė. Ukmergės rajono savivaldybės želdynuose ir želdiniuose 2023 m. aptikti fiziologiniai pažeidimai, infekcinės ligos ir kenkėjai pagal stebėjimo vietas 
	Stebėjimo vieta
	Stebėto augalo rūšis, augalų skaičius / 

Augalo pažeidimas
	Vidutinis pažeidimo balas 
	Pomedžio būklė
	Introdukuoti medžiai

	
	
	
	Neuždengto pomedžio plotas, m2
	Suplūkimas, %
	Metinis prieaugis / žydėjimas ir derėjimas

	Ukmergė (miestas)

	Kęstučio aikštė
	Kaštonas paprastasis, 1
	
	
	
	V / 2

	Kęstučio aikštė
	Lapų sumažėjimas
	1,00±0,00
	
	
	

	Kęstučio aikštė
	Lapų kenkėjai (keršoji kaštoninė kandelė)
	1,00±0,00
	
	
	

	Kęstučio aikštė
	Klevas paprastasis, 14
	
	
	
	

	Kęstučio aikštė
	Defoliacija
	0,29±0,13
	
	
	

	Kęstučio aikštė
	Nekrozė
	0,07±0,07
	
	
	

	Kęstučio aikštė
	Sausos šakos
	0,57±0,17
	
	
	

	Kęstučio aikštė
	Lapų sumažėjimas
	0,71±0,19
	
	
	

	Kęstučio aikštė
	Lajos asimetrija
	0,29±0,19
	
	
	

	Kęstučio aikštė
	Kamienų pažeidimai
	0,29±0,16
	
	
	

	Kęstučio aikštė
	Medienos puvinys
	0,79±0,24
	
	
	

	Kęstučio aikštė
	Liepa mažalapė, 26
	
	
	
	

	Kęstučio aikštė
	Defoliacija
	0,58±0,15
	
	
	

	Kęstučio aikštė
	Dechromacija
	0,27±0,12
	
	
	

	Kęstučio aikštė
	Nekrozė
	0,04±0,04
	
	
	

	Kęstučio aikštė
	Sausos šakos
	0,23±0,08
	
	
	

	Kęstučio aikštė
	Lapų sumažėjimas
	1,50±0,22
	
	
	

	Kęstučio aikštė
	Lajos asimetrija
	0,19±0,10
	
	
	

	Kęstučio aikštė
	Kamienų pažeidimai
	0,23±0,14
	
	
	

	Kęstučio aikštė
	Medienos puvinys
	0,27±0,12
	
	
	

	Kęstučio aikštė
	Alksniabūdė
	0,04±0,04
	
	
	

	Kęstučio aikštė
	Lapų kenkėjai (veltininė erkė)
	0,23±0,08
	
	
	

	Kęstučio aikštė
	Liepa mažalapė 'Rancho', 8
	
	
	
	

	Kęstučio aikštė
	Defoliacija
	0,13±0,13
	
	
	

	Kęstučio aikštė
	Lapų sumažėjimas
	0,88±0,35
	
	
	

	Kęstučio aikštė
	Uosis paprastasis, 1
	
	
	
	

	Kęstučio aikštė
	Sausos šakos
	1,00±0,00
	
	
	

	pivonijos seniūnijos Krikštėnų dvaro parkas

	Senasis ąžuolas
	Ąžuolas paprastasis, 1
	
	
	
	

	Senasis ąžuolas
	Sausos šakos
	1,00±0,00
	
	
	

	Senasis ąžuolas
	Lajos asimetrija
	1,00±0,00
	
	
	

	Senasis ąžuolas
	Kamienų pažeidimai
	1,00±0,00
	
	
	

	Senasis ąžuolas
	Medienos puvinys
	3,00±0,00
	
	
	

	Balzaminiai kėniai
	Kėnis balzaminis, 30
	
	
	
	V / 0-1

	Balzaminiai kėniai
	Defoliacija
	0,40±0,22
	
	
	

	Balzaminiai kėniai
	Nekrozė
	0,03±0,03
	
	
	

	Balzaminiai kėniai
	Kamienų pažeidimai
	1,90±0,26
	
	
	

	Lyduokių seniūnijos Lyduokių dvaro parkas

	Europiniai maumedžiai
	Europinis maumedis, 15
	
	
	G / 2

	Europiniai maumedžiai
	Defoliacija
	0,47±0,13
	
	
	

	Europiniai maumedžiai
	Sausos šakos
	0,20±0,14
	
	
	

	Europiniai maumedžiai
	Lajos išretėjimas
	0,13±0,09
	
	
	

	Europiniai maumedžiai
	Lajos asimetrija
	0,80±0,24
	
	
	

	Europiniai maumedžiai
	Kamienų pažeidimai
	0,27±0,21
	
	
	

	Europiniai maumedžiai
	Medienos puvinys
	0,27±0,21
	
	
	

	DELTUVOS SENIŪNIJA

	Deltuvos ąžuolas
	Ąžuolas paprastasis, 1
	Sveikas
	Pieva
	0%
	

	Gėlių g. klevai
	Klevas paprastasis, 6
	
	Pieva
	0-10%
	

	Gėlių g. klevai
	Nekrozė
	0,17±0,17
	
	
	

	Gėlių g. klevai
	Kamienų pažeidimai
	0,83±0,40
	
	
	

	Gėlių g. klevai
	Medienos puvinys
	1,17±0,31
	
	
	

	TAUJĖNŲ SENIŪNIJOS UŽUGIRIO DVARO PARKAS

	Beržų alėja
	Beržas karpotasis, 43
	
	Pieva
	0-20%
	

	Beržų alėja
	Defoliacija
	0,28±0,08
	
	
	

	Beržų alėja
	Sausos šakos
	0,07±0,04
	
	
	

	Beržų alėja
	Lajos asimetrija
	0,51±0,12
	
	
	

	Beržų alėja
	Kamienų pažeidimai
	0,86±0,14
	
	
	

	Beržų alėja
	Medienos puvinys
	0,53±0,08
	
	
	

	Beržų alėja
	Beržas karpotasis (jauni medeliai), 9
	
	Pieva
	0-20%
	

	Beržų alėja
	Defoliacija
	0,78±0,43
	
	
	

	Beržų alėja
	Kamienų pažeidimai
	0,33±0,17
	
	
	

	Beržų alėja
	Beržas plaukuotasis, 10
	
	Pieva
	0-20%
	

	Beržų alėja
	Sausos šakos
	0,20±0,13
	
	
	

	Beržų alėja
	Lajos asimetrija
	0,10±0,10
	
	
	

	Beržų alėja
	Kamienų pažeidimai
	1,20±0,36
	
	
	

	Beržų alėja
	Medienos puvinys
	0,90±0,23
	
	
	


2.1. Želdynų ir želdinių augimo sąlygų ir būklės stebėsena
Augalų augimas, išsivystymas, produktyvumas priklauso nuo dirvos struktūros ir joje esančių maisto medžiagų kiekio, drėgmės, oro temperatūros ir aplink juos esančių kitų gyvų organizmų įvairovės. Kuriam nors aplinkos veiksniui nukrypus nuo optimalaus augalo poreikius atitinkančio dydžio arba augalui susirgus, pasikeičia augalų medžiagų apykaita ir fiziologinės funkcijos. Nepalankiems procesams tęsiantis ilgesnį laiką pakinta anatominė augalo sandara, pasikeičia išvaizda, prasideda pataloginis procesas arba liga. Ligoti augalai yra tokie, kurių pažeistos fiziologinės funkcijos, pakitusios morfologinės savybės, cheminė sudėtis, sumažėjęs produktyvumas. Augalų ligos gali sukelti atskirų augalo audinių ar organų nekrozes, nusilpninti augalą arba visai jį nužudyti (Dabkevičius ir kt., 2006).

Želdynų ir želdinių būklė gali kisti dėl biotinių (gyvosios) ir abiotinių (negyvosios gamtos) veiksnių. Iš abiotinių mieste augantiems augalams svarbiausios dirvožemio, klimato ir aplinkos užterštumo sąlygos. Abiotiniai veiksniai sukelia neinfekcines ligas (kamienų žievės pakitimai dėl šalčio, mechaniniai sužalojimai dėl vėjo, sniego ar apledėjimo, fiziologiniai augalo sutrikimai, pvz. džiūstantys, gelstantys lapai dėl drėgmės ar maisto medžiagų trūkumo). Tačiau visada yra glaudus ryšys tarp neabiotinių ir abiotinių veiksnių.

Labai svarbus augalų būklei biotinis poveikis – tai organizmai sukeliantys ligas, kenkėjai ir žmogaus poveikis. Tiek svetimžemiai, tiek ir vietinės floros augalai mieste auga kitokiomis ir nepalankesnėmis sąlygomis negu natūraliose savo augavietėse. Nusilpusius dėl aplinkos sąlygų augalus lengviau pažeidžia patogeniniai organizmai. 

Didžiąją dalį infekcinių ligų sukelia virusai, bakterijos bei mikroskopiniai ir makroskopiniai (pvz. kempininiai) grybai (Dabkevičius ir kt., 2006). Klimato sąlygos ne tik tiesiogiai veikia augalus, bet ir sukuria sąlygas plisti naujiems ligų sukėlėjams bei kenkėjams arba, priešingai, jų plitimą ir vystymąsi stabdo. Daugeliui ligų sukėlėjų ir kenkėjų atskirose vietovėse sąlygos taip pat nėra identiškos, todėl rūšinė šių organizmų sudėtis ir išplitimas gali skirtis ne tik užmiestyje ir mieste, bet ir skirtinguose miestų želdynuose.

Defoliacija, sausos šakos, kamienų pažeidimai ir medienos puvinys yra vieni dažniausių medžių būklės pablogėjimo priežasčių ir išorinių požymių. Kamienų pažeidimai ir medienos puviniai dažniausiai nulemiami žmogaus veiklos padarinių  – netinkamo ar nesavalaikio genėjimo nupjaunant stambias šakas, kitų mechaninių pažeidimų dėl įvairių priežasčių. 

Naujai pasodintiems medeliams lajos ir kamieno pakenkimai labai dažnai atsiranda dėl drėgmės trūkumo karštomis vasaros dienomis, jie taip pat daug jautresni šalnoms, kaitroms ir staigioms temperatūrų kaitoms.

Skirtingos paskirties želdynuose augalų būklė, pažeidimai ir pakenkimai gana skiriasi. Prie gatvių augantiems medžiams tenka daugiau nepalankių aplinkos sąlygų veiksnių: dažnesni mechaniniai kamienų pažeidimai, aukštesnė oro temperatūra, mažiau drėgmės ore ir dirvoje, daugiau įvairių teršalų. Miestų parkuose, skveruose ir aikštėse augantiems augalams, kur sąlygos dažnai artimos natūralioms, pažeidimų ir pakenkimų dažnai nustatoma mažiau. 

Kintančios ir tam tikrai vietovei nebūdingos klimato sąlygos (vis dažniau ir orų anomalijos) yra viena iš priežasčių lemiančių tų metų želdinių būklę ir sukeliančių neinfekcines ligas. Staigiai besikeičiančios oro sąlygos (iš labai karštų ir sausų į labai vėsias ir lietingas) gali lemti sudėtingą naujai pasodintų medelių augimą ir prigijimą bei sukurti palankias sąlygas kenkėjams plisti. Vienos iš 2023 m. reikšmingesnių oro sąlygų galėjusių turėti įtaką šių metų želdinių būklei – vėlyvos šalnos ir sausringas vasaros laikotarpis.

2023 m. šalnos nesitraukė net ir prasidėjus kalendorinei vasarai, o birželio 1-12 d. Lietuvoje vietomis užfiksuotos šalnos buvo laikomos stichiniu meteorologiniu reiškiniu. Birželio mėn. vidutinė oro temperatūra Lietuvoje siekė 17,1 °C, o vietomis šiaurės rytinėje šalies dalyje buvo fiksuojama pavojinga sausra. Šio mėnesio (vidutiniškai 44,2 mm) kritulių pasiskirstymas buvo labai netolygus, mažiausiai kritulių teko šiaurės rytiniams rajonams.

Liepos mėn. sausra dalyje Lietuvos teritorijų tęsėsi, tačiau mėnesio pabaigoje nuo liepos 23 d. nebebuvo fiksuojama. Liepos mėnesio vidutinis kritulių kiekis Lietuvoje buvo 55 mm.

Rugpjūčio mėn. vidutinė oro temperatūra Lietuvoje siekė 19,5 °C. Rugpjūčio 6 d. didžiojoje dalyje Lietuvoje registruotas karštis (kai 30 °C temperatūra laikosi 1-2 d. ir daugiau iš eilės), o rugpjūčio 15–20 d. registruota pirmoji šiais metais kaitra Lietuvoje (kai 30 °C temperatūra laikosi 3 dienas ar ilgiau iš eilės). Rugpjūčio mėn. pasižymėjo gausių kritulių kiekiu – vidutinis kritulių kiekis Lietuvoje buvo 129 mm, tačiau pietų Lietuvoje iškrito mažiausiai 38–61 mm, o vidurio dalyje kiek gausiau (68–118 mm).

Rugsėjo mėn. nepasižymėjo dideliu kritulių kiekiu (vid. Lietuvos buvo 31,6 mm), o laikantis aukštai vidutinei paros temperatūrai Lietuvos teritorijoje tęsėsi meteorologinė vasara. Tik spalio 15 d. beveik visoje šalies teritorijoje vidutinei paros temperatūrai nukritus žemiau 10 °C baigėsi aktyviosios augalų vegetacijos sezonas. Šiais metais šis perėjimas įvyko vidutiniškai 12 dienų vėliau (LHMT, 2023). 

Medžių lajos būklės pokyčiai yra pirminė augalų reakcijos į sausras pasekmė. Orų pokyčiai taip pat reikšmingesnės įtakos turi senų, tačiau nusilpusių, medžių bei naujai pasodintų medelių būklei. Be oro sąlygų, lajos būklei (defoliacija, dechromacija, lapų/spyglių sumažėjimas, nekrozės) įtakos taip pat gali turėti oro tarša ir biotiniai veiksniai. 

Ukmergės miesto Kęstučio aikštės želdiniai (1 pav.) buvo vidutinės būklės. Sausringos vasaros ir negausūs krituliai reikšmingai gali paveikti šių želdinių būklę, nes kai kuriems medžiams stipriai apribotas (uždengtas vandeniui nepralaidžiomis medžiagomis) pomedžio plotas. Dalies želdinių būklė taip pat gali būti blogesnė ir vis dar jausti pasekmes dėl šioje aikštėje vykdytų rekonstrukcijos darbų, kai pažeidžiamos medžių šaknys, sutankinamas dirvožemis ir taip pabloginamas vandens įsisavinimas. Medžių lajos 2023 m. buvo stipriai paveiktos defoliacijos (32% visų aikštėje stebėtų medžių) ir ypač reikšmingai stebėtas lapų sumažėjimas, kuris nustatytas 66% aikštės medžių. Sausos šakos nustatytos 30% želdinių. Siekiant išlaikyti gerą medžių būklę, rekomenduojama laistyti visus aikštės želdinius karštuoju vasaros laikotarpiu bei genėti stambias sausas šakas.
Naujai sodintoms mažalapėms liepoms 2023 m. nustatyta mažesnė defoliacija, nefiksuota dechromacijos atvejų, tačiau taip pat dažnesnis lapų sumažėjimas. Vienas jaunas medelis, kurio viršutinė lajos dalis buvo stipriai paveikta nekrozės, gali pilnai nebesužaliuoti sekančiais metais. 

	1 pav. Ukmergės miesto Kęstučio aikštės želdiniai


Krikštėnų dvaro parko senasis ąžuolas (2 pav.) yra vidutinės būklės, turi negausiai sausų šakų, nedideli išoriniai kamieno pažeidimai priekelminėje dalyje, tačiau išplitę puvimo grybai, lūžta stambios šakos. 

	2 pav. Krikštėnų dvaro parko senasis ąžuolas


Krikštėnų dvaro parke augantys balzaminiai kėniai yra labai blogos būklės (3 pav.). Tik maža jų dalis liko sveiki, o daugumai yra stipriai pažeistas kamienas (nulaupyta žievė) dėl šalia ganomų gyvulių (ožkų). Pažeisti želdiniai mažai tikėtina, kad pilnai užtrauks žaizdas, tad jų ilgaamžiskumas labai trumpas. Rekomenduojama stebimus želdinius pakeisti į kitus prie dvaro augančius balzaminius kėnius arba iš esmės keisti stebimos vietovės koordinates.

	3 pav. Krikštėnų dvaro parko balzaminiai kėniai


Lyduokių dvaro parko europiniai maumedžiai (4 pav.) yra geros būklės, tik vienas iš jų galimai žaibo stipriai pažeistas maumedis. Dalis medžių pasižymėjo didesne lajos asimetrija ir silpna defoliacija, tuo tarpu kamienų pažeidimai nežymūs, dera gausiai.

	4 pav. Lyduokių dvaro parko kai kurie europiniai maumedžiai su pažeistomis, užstelbtomis viršūnėmis


Deltuvos paprastasis ąžuolas (5 pav.) yra puikios būklės, be jokių išorinių pažeidimų, suformuota graži, tanki laja. Labai negausiai pastebėta smulkių sausų šakų ir miltligės požymių, tačiau tai reikšmingos įtakos ąžuolo būklei neturėjo. 
Deltuvos Gėlių g. augantys paprastieji klevai nors ir atrodantys geros būklės, dauguma jų pažeisti medienos puvinio kamieno žaizdose, drevėse. Medžiai taisyklingomis lajomis, kai kurie turintys negausiai sausų šakų, o vienam klevui nustatyta lapų nekrozė (5 pav.) .

Užugirio dvaro karpotųjų ir plaukuotųjų (galimai hibridų) beržų alėjoje yra įvairios būklės medžių (6 pav.). Plaukuotieji beržai išsiskyrė žemesniu aukščiu, apvalesne lapų forma, lygesne ir silpniau suaižėjusia kamieno žieve, visgi ryškius skirtumus tarp plaukuotųjų ir karpotųjų beržų įžvelgti sudėtinga. Trečdalis alėjos medžių turi mažesnę ar didesnę lajos asimetriją dėl tankaus augimo. Silpna (1 balas) defoliacija nustatyta 21% stebėtų medžių, o vidutinė defoliacija – tik vienam medžiui. Vienas jaunas berželis žuvęs, tad jį reikėtų atsodinti siekiant išlaikyti alėjos vientisumą.
	[image: image10.jpg]



	[image: image11.jpg]




	5 pav. Deltuvos paprastasis ąžuolas (kairėje) ir Gėlių g. augančio klevo lapai pažeisti nekrozės (dešinėje)

	6 pav. Užugirio dvaro beržų alėja ir defoliacijos pakenkimai


2.2. Grybinių ligų ir kenkėjų želdynuose stebėsena

Dažniausiai ant gerai augančių augalų taip pat randama kenkėjų ir infekcinių ligų sukėlėjų. Jei augalas gerai auga, esant tinkamoms aplinkos sąlygoms, patogeniniai organizmai neišplinta ir nebūna augalui šeimininkui žalingi. Skirtingais metais, priklausomai nuo tų metų meteorologinių sąlygų, ir patogeniniai organizmai išplinta skirtingu mastu. 

Skirtingas mikroklimatas susidaro parkų ir gatvės želdiniuose. Parkuose susidaro pastovesnės sąlygos. Intensyvaus eismo gatvėse teršalai ir dulkės dažnai būna kenksmingi ir augalams, ir jų ligų sukėlėjams. Ligų sukėlėjų plitimas šiek tiek gali būti kontroliuojamas nuolat šalinant ant žemės nukritusius lapus. 

Dauguma infekcinių ligų ir kenkėjų pažeidžiančių lapus yra lengvai pastebimi, bet nėra labai pavojingi. Mieste augantiems medžiams šie organizmai kenkia sumažindami jų dekoratyvumą. 
Ukmergės rajono savivaldybėje stebėtos mažalapės liepos turėjo gausiau lapų kenkėjų ir kitų lapų pakenkimų (7 pav.). Visgi, 2023 m. sausringos vasaros sąlygos buvo nepalankios ir kenkėjams plisti, todėl gausiau nustatyti tik veltininės erkės (Eriophyes leiosoma) pakenkimai Ukmergės Kęstučio aikštės želdiniuose (18% stebėtų liepų). Dažnai lapijos kenkėjų gausa nėra labai didelė, kad galėtų reikšmingai įtakoti medžių būklę. Viena iš lapų dechromacijos priežasčių gali būti ir maisto medžiagų trūkumas dirvožemyje (pvz. magnio).

	7 pav. Mažalapių liepų lapus pažeidė veltininė erkė (kairėje, viduryje) ir lapų pakenkimai dėl maisto medžiagų trūkumo (dešinėje) 


Ukmergės Kęstučio aikštėje stebėtas paprastasis kaštonas, kuriuos ilgą laiką visoje Lietuvoje pažeidžia keršoji kaštoninė kandelė (Cameraria ohridella Deschka & Dimic). Lapų kenkėjas buvo tik silpnai pažeidęs kaštoną.

Medienos puvinius beveik visais atvejais sukelia skirtingų rūšių grybai. Pirminė augalo užsikrėtimu grybais ir prasidėjusiais medienos irimo procesais priežastis dažnai būna atsiradę pažeidimai dėl įvairių priežasčių: grybų ir vabzdžių pakenkimo, dėl šalčio bei vėjo poveikio, nepalankių dirvožemio sąlygų bei dėl žmogaus ar kitų mechaninių pakitimų. Didžiausią įtaką medienos irimo procesui turi grybų micelio išskiriamų fermentų sugebėjimas ardyti pagrindinius medienos ląstelių sienelių komponentus – celiuliozę ir ligniną (Dabkevičius ir kt., 2006). 

Gatvės želdiniuose medienos puviniai gana dažnai susiformuoja genėjimo vietose, kuomet nupjaunamos stambios šakos, taip pat dėl automobilių padarytų mechaninių pažeidimų kliudant medžius. Didelės išilginės žaizdos ant medžių kamienų gali susidaryti tiek dėl žaibo, tiek dėl žiemospirgio – žaizdos medžių kamiene susidariusios dėl temperatūros svyravimų ar didelio šalčio poveikio. 

Medžių kamienų būklė nulemia viso medžio gyvybingumą ir amžių. Medžių kamienuose prasidedantys medienos irimo procesai keliolika ar net keliasdešimt metų gali būti nepastebimi, o pasirodžius išoriniams pažeidimo požymiams – grybo vaisiakūniams, medžio kamienas dažniausiai jau būna stipriai apimtas puvinio.

Vidiniai medienos puviniai, kurie medžiui augant pilnai užsiveria – sunkiau išoriškai pastebimi ir vizualiai vertinami. Paviršinis baltasis medienos puvinys – paprastoji alksniabūdė (Schizophyllum commune Fr.) – vienas iš požymių ant medžio rodančių puvimo grybų išplitimą kamieno viduje. 2023 m. stebėsenos metu tik du medžiai (mažalapė liepa ir paprastasis klevas Ukmergės Kęstučio aikštėje) turėjo alksniabūdės pakenkimus ant kamieno (8 pav., dešinėje).

Ukmergės Kęstučio aikštėje 12% medžių turėjo įvairius kamieno pažeidimus, o 24% – ir medienos puvinio pakenkimus (beveik pusei pažeistų medžių puviniai kamiene išplitę per dreves nupjautų ar išlūžusių stambių šakų vietose). Dauguma medžių pažeisti silpnai ar vidutiniškai (1-2 balas). Visgi pavojingiausios būklės liepa (8 pav., kairėje) auga aikštės pakraštyje šalia stotelės, todėl ją reiktų stebėti atidžiau po sudėtingų oro sąlygų ir, esant galimybei, lają sutvirtinti dinaminėmis jungtimis (lynais). Kraštutiniu atveju galima šią liepą prevenciškai šalinti ir atsodinti jauną augalą. Dėl lankytojų saugumo, visų pavojingesnių medžių lajas rekomenduojama sutvirtinti dinaminėmis jungtimis (lynais).

	8 pav. Ukmergės Kęstučio aikštės želdiniai pažeisti medienos puvinio (kairėje, viduryje) ir ant kamieno susiformavę alksniabūdės vaisiakūniai (dešinėje) 


Krikštėnų dvaro parke augantis paprastasis ąžuolas stipriai pažeistas medienos puvinių, stebėtos kelios stambios nulūžusios šakos (9 pav.). Priekelminėje kamieno dalyje esančios žaizdos kilmė galima atsirado dėl mechaninių žmogaus veiklos priežasčių, o kamiene plintantį puvinį rodo puvimo grybų vaisiakūniai. Siekiant išlaikyti ąžuolą ilgaamžiškesniu, rekomenduojama nulūžusių stambių šakų atplaišas patrumpinti.
Krikštėnų dvaro parko balzaminiai kėniai stipriai sužaloti ir taikomos priemonės galimai nebepadės medžiams šių pažeidimų apsiauginti žieve (9 pav.). Ganomi gyvuliai stipriai žaloja ir kitus šalia augančius tiek brandžius, tiek jaunus medžius – uosį, liepas. 

Lyduokių dvaro europinių maumedžių kamienai didelių pakenkimų neturi. Visgi, priekelminėje dalyje stebėti smulkūs žievės pažeidimai ir ertmės, kuriose gali plisti medieną ardantys grybai. Vieno maumedžio būklė bloga dėl didelės išilginės kamieno žaizdos, kuri galimai susiformavo dėl žaibo (10 pav.). Šio medžio ilgaamžiškumas nedidelis, nes kamieno lūžimo galimybė per pažeistą vietą yra itin didelė. Rekomenduojama šį medį palikti natūraliai atrankai.

	9 pav. Krikštėnų dvaro parko paprastojo ąžuolo (kairėje, viduryje) ir balzaminių kėnių būklė (dešinėje)


	[image: image23.jpg]



	[image: image24.jpg]



	[image: image25.jpg]




	10 pav. Lyduokių dvaro europinių maumedžių kamieno pažeidimai 


Deltuvos Gėlių g. prie evangelikų reformatų bažnyčios griuvėsių augančių paprastųjų klevų būklė vidutiniška (11 pav.). Tris klevus medienos puvinys yra pažeidęs vidutiniškai (2 balai), du medžius – silpnai (1 balas) ir tik vienam klevui nepastebėti medienos puvinio požymiai. Pusei klevų medienos puviniai pradėjo plisti dėl galimai nupjautų ar išlūžusių stambių šakų, kurios palieka dideles žaizdas, o jose išplinta grybinių ligų sukėlėjai.

	11 pav. Deltuvos Gėlių g. augančių paprastųjų klevų kamieno būklė


Užugirio dvaro beržų alėjoje labai pavojingų medžių nustatyta nebuvo. Įvairios kamieno žaizdos nustatytos 60% visų stebėtų medžių, tačiau iš jų 76% pažeisti tik silpnai (1 balas), vidutiniškai – 8%, o stipriai – 16% medžių. Didžiausios žaizdos dažniau susiformavo dėl žiemospirgio (5 atvejai) ir tik vienas atvejis buvo dėl žmogaus veiklos (12 pav.).
Medienos puvinys pažeidęs 48% visų stebėtų beržų, bet tik 7% iš jų medienos puvinys buvo vidutiniškai išplitęs, likę medžiai silpnai pažeisti puvinio (1 balas). Taip pat, šioje alėjoje du beržai buvo pastebėti su besiformuojančiais – vienu mažesniu ir kitu didesniu – vadinamuoju beržo grybu, t.y. įžulnusis skylenis (Inonotus obliquus). 

	12 pav. Užugirio dvaro parko beržų kamieno būklė 


Didelės atviros žaizdos su stipriai ir giliai suirusia mediena yra pavojingiausios priekelminėje medžio kamieno dalyje, nes didelė tikimybė, kad šaknys taip pat gali būti pažeistos puvinio, o medis, susiklosčius sudėtingoms klimato sąlygoms su dideliais vėjais, gali neatlaikyti ir išvirsti.

2.3. Žmogaus veiklos neigiamo poveikio želdiniams stebėsena

Neigiamas žmogaus veiklos poveikis dažniausiai pasireiškia per mechaninius medžių kamienų pažeidimus. Šiems pažeidimams nespėjus išgyti ir apsitraukti žieve, patenka įvairios infekcijos ir grybinių ligų sukėlėjai.
Prie neigiamo žmogaus poveikio medžiams reikia priskirti ir neteisingą medžių genėjimą. Genėjimo poreikis ir intensyvumas įvairių medžių rūšims yra nevienodas, todėl svarbu atsižvelgti į tos rūšies pakantumą genėjimui (Vainauskienė, 2013). 
Gatvės apsauginių želdinių būklei ypatingai stiprią įtaką daro automobilių sukelta tarša, didelis kietųjų dalelių ir kitų teršalų kiekis, žiemos metu ledui ir sniegui tirpdyti naudojamos druskos bei vasaros metu susidariusios itin karšto oro sąlygos. Medžių augimą gatvėse apsunkina pomedžius dengiančios įvairios sunkiai vandeniui ir orui laidžios dangos ar intensyvesnis dirvožemio suplūkimas. Tuo tarpu miesto parkuose, skveruose ir aikštėse šis poveikis sumedėjusiems augalams yra mažesnis.

Ukmergės rajono savivaldybės želdynuose susiformavusios drevės dažniau buvo stebimos mažalapių liepų, paprastųjų klevų ir beržų kamienuose. Senesniems medžiams, ypač nepakantiems genėjimui, pvz. paprastiesiems kaštonams, nupjaunamos stambios šakos palieka dideles žaizdas, o jų neimpregnavus ir tinkamai neapsaugojus nuo aplinkos poveikio, atsiranda pavojus plisti grybinių ligų sukėlėjams bei medienos puviniui susidaryti. Tokiose susidariusiose drevėse, nors išoriškai medžiai atrodo augantys ir sąlyginai sveiki, kamieno viduje medienos puvinys nepastebimai plinta ir bėgant laikui stipriai blogina medžių būklę. Susidarius sudėtingoms oro sąlygoms su dideliais vėjais, tokie medžiai lengviau pažeidžiami – išlūžta stambios šakos ar net patys išvirsta keldami pavojų žmonių sveikatai ir turtui. 

Vis dažnėjant karštoms ir sausringoms vasaroms su negausiu kritulių kiekiu, labai svarbu miesto aikštėse ir želdynuose, kuriuose didelę ploto dalį dengia vandeniui nepralaidžios medžiagos (betonas, trinkelės), papildomai laistyti. Tokiems medžiams ne tik sumažinamas patenkančio vandens po pomedžiu kiekis, bet galimai medžiai turi ir mažesnį, silpnesnį šaknyną, kuriam plėstis yra nepalankus miestų suplūktas dirvožemis. Ukmergės Kęstučio aikštėje reikėtų patikrinti medžių laistymo įrangos funkcionavimą bei esant galimybėms ją praplėsti daugeliui aikštės medžių. Sausrų metu jauni medeliai gali būti pažeisti negrįžtamai (13pav.).

	13 pav. Ukmergės Kęstučio aikštėje želdinius rekomenduojama laistyti


Želdynų ir želdinių stebėsenos metu pastebėta, kad gana didelę problemą gali kelti žolės pjovimas aplink medžius žalojant kamieną. Ypač jautriai tokios žaizdos atsiliepia naujai pasodintiems medeliams. Esant gilioms žaizdoms ir spėjus medienoje susiformuoti puviniui, naujai sodinti želdiniai gana greitai ateityje praras savo dekoratyvumą taip ir nepasiekdami pagrindinio tikslo – gerinti miestų žaliąją infrastruktūrą bei stiprinti jos estetines, ekologines ir socialines funkcijas urbanizuotose teritorijose.

Naujai pasodintus medelius labai svarbu tinkamai pritvirtinti prie juos prilaikančių kuolų, uždėti paminkštinimus sumažinant nuo didelių vėjų atsiradusią trintį tarp laikančiųjų diržų ir medelio kamieno.

Svarbiausi naujai sodinamų medžių darbai: esant poreikiui grunto gerinimas, tinkamas kamieną prilaikančių kuolų tvirtinimas saugant medžius nuo vėjo sukeliamos šaknų vibracijos bei apsaugų uždėjimas ties kamieno pagrindu siekiant išvengti mechaninių sužalojimų. Aplink medžio kamieną suformuotas žemės kauburėlis bei priemonės (pvz. mulčias) stabdančios žolės augimą joje, gali ne tik apsaugoti medžius nuo žoliapjove padaromų pažeidimų, bet ir padėti sulaikyti laistymo ir kritulių vandenį nuo nutekėjimo į šalis (Medžių ..., 2019). Visų medžių rūšių jauniems medeliams, pirmaisiais keliais pasodinimo metais, reikšmingiausias yra pakankamas drėgmės kiekis bei jų būklės stebėsena.
Sėkmingam augalų augimui miesto želdiniuose taip pat svarbus teisingo augalų asortimento parinkimas, derinant vietinių rūšių medžius su svetimžemiais (introdukuotais) augalais (Januškevičius, Navys, 2012).

2.4. Dirvožemio cheminės sudėties tyrimai

Dirvožemio cheminės sudėties pirmieji tyrimai Ukmergės rajono savivaldybėje atlikti 2023 m. trijose stebėjimo vietose: Lyduokių dvaro parko europinių maumedžių, Deltuvos senojo ąžuolo ir Užugirio dvaro sodybos beržų alėjos polajuose (4 lentelė).
Dirvožemio tyrimo rezultatai stebėtuose objektuose pasiskirstė gana įvairiai. Dirvožemio rūgštingumas artimas neutraliam buvo ąžuolo ir beržų polajuose, kiek rūgštesnis (pH=5) – maumedžių polajuose. Nitratinio, nitritinio ir mineralinio azoto daugiau sukaupęs ąžuolo polajis, o amoniakinio azoto – maumedžių polajai. Judriųjų elementų (P, K, Ca, Mg) daugiau buvo nustatyta ąžuolo polajyje. Sunkiųjų elementų sankaupos dirvožemyje skirtinguose stebėjimo objektuose pasiskirstė įvairiai neišskiriant nei stipriausiai, nei mažiausiai sunkiaisiais metalais užterštos vietovės.
4 lentelė. Ukmergės rajono savivaldybės numatytuose PST dirvožemyje tirtų medžiagų palyginimas
	Tyrimų parametras
	Deltuvos ąžuolas
	Užugirio beržų alėja
	Lyduokių maumedžiai

	pH, mol/l 
	7,1±0,2
	7,4±0,2
	5,0±0,2

	Azotas (nitrat+nitrit), mg/kg
	79,75±5,94
	1,48±0,30
	31,09±2,44

	Azotas (amoniak), mg/kg
	2,01±0,35
	2,26±0,39
	13,10±1,91

	Azotas (mineral), mg/kg
	81,76±3,74
	3,74±1,05
	44,19±2,44

	Judriojo P, mg/kg
	468±40
	92±9
	234±21

	Judriojo K, mg/kg
	420±37
	215±19
	550±48

	Judriojo Ca, mg/kg
	8652±779
	16216±1459
	1511±181

	Judriojo Mg, mg/kg
	1644±174
	2528±268
	326±31

	Chloridai (Cl), mg/kg
	8,9±0,44
	8,9±0,44
	8,9±0,44

	Natris (Na)
	27,3±1,36
	13,5±0,67
	15,5±0,77

	Kadmis, mg/kg
	0,061±0,010
	0,130±0,021
	0,97±0,015

	Arsenas, mg/kg 
	1,30±0,06
	2,68±0,13
	1,75±0,09

	Švinas, mg/kg
	6,47±0,71
	7,53±0,83
	11,4±1,25

	Chromas, mg/kg
	10,0±1,76
	15,3±2,69
	11,0±1,94

	Nikelis, mg/kg
	6,07±0,64
	9,47±1,00
	5,90±0,62

	Vanadis, mg/kg
	9,77±0,49
	15,9±0,79
	11,7±0,58

	Stroncis, mg/kg
	13,6±0,68
	21,0±1,05
	10,0±0,50

	Varis, mg/kg
	5,07±0,84
	5,57±0,92
	5,00±0,83

	Cinko, mg/kg
	31,6±3,92
	37,2±4,61
	33,5±4,15

	Gyvsidabrio, mg/kg
	0,031±0,005
	0,045±0,008
	0,030±0,005


Neigiamas druskos poveikis medžiams pastebimas visoje Europoje (Kurapka ir Laurinavičius, 1999). Druskos sutrikdo įvairias augalų fiziologines savybes lėtindamos jų augimą bei sukeldamos džiūvimą. Intensyvaus automobilių eismo gatvėse gana gausiai pastebimos ir netgi pasitaiko labai stipraus laipsnio lapų nekrozės. Aiškiausiai pastebimas druskų poveikio požymis medžiams yra lapų kraštų geltimas, o vėliau ir rudavimas. 

Išvados

1) 2023 m. Ukmergės rajono savivaldybėje įvertinta želdinių būklė 7 pastovaus stebėjimo taškuose. Iš viso buvo stebėta 165 sumedėjusių augalų būklė, kurie priskiriami 8 gentims ir 9 rūšims bei 1 veislei. 

2) Ukmergės rajono savivaldybės želdynuose buvo nustatyti 16% sveiki, neturintys žymių išorinių pakenkimų, želdiniai. 

3) Vertinant lajos būklę, 25% želdinių nustatyta įvairaus laipsnio defoliacija, 20% – lapų sumažėjimas, 19% – lajos asimetrija ir 15% sausos šakos. Įvairaus laipsnio dechromacija buvo pažeisti 3% želdinių, lapų nekrozės – 2% želdinių, o lajos išretėjimas pastebėtas 1% želdinių. 

4) Vertinant kamieno būklę, 42% želdinių buvo nustatytos dėl aplinkos oro sąlygų ar žmogaus veiklos susidariusios kamieno žaizdos, o 30% augalų turėjo išplitusių ir medieną ardančių puvimo grybų. 

5) Ukmergės Kęstučio aikštės želdiniai stipriai paveikti defoliacijos (32% aikštėje stebėtų medžių) ir ypač reikšmingai stebėtas lapų sumažėjimas, kuris nustatytas 66% aikštės medžių. Kamieno žaizdos nustatytos 12%, želdinių, o medienos puvinys – 24% želdinių.
6) Krikštėnų dvaro parko senasis ąžuolas vidutinės būklės, turi negausiai sausų šakų, nedideli kamieno pažeidimai, išplitę puvimo grybai, lūžta stambios šakos.

7) Krikštėnų dvaro parko balzaminiai kėniai labai blogos būklės – daugumai yra stipriai pažeistas kamienas (nulaupyta žievė ganomų gyvulių). Įvairios taikomos priemonės galimai nebepadės medžiams šių pažeidimų apsiauginti žieve.
8) Lyduokių dvaro parko europiniai maumedžiai geros būklės, išskyrus galimai žaibo stipriai pažeistą vieną maumedį.
9) Deltuvos paprastasis ąžuolas puikios būklės be išorinių kamienos ir lajos pakenkimų.
10) Deltuvos Gėlių g. paprastieji klevai vidutinės būklės, dauguma jų pažeisti medienos puvinio, kai kurie turi negausiai sausų šakų.
11) Užugirio dvaro karpotųjų ir plaukuotųjų beržų alėjoje silpna defoliacija nustatyta 21% stebėtų medžių, įvairios kamieno žaizdos nustatytos 60% beržų, o medienos puvinys pažeidęs 48% stebėtų medžių.
12)  Neigiamas žmogaus veiklos poveikis dažniausiai pasireiškia dėl mechaninių medžių kamienų pažeidimų, netinkamo genėjimo ir žolės pjovimo metu aplink medžius padarytas žaizdas bei dėl padidintos aplinkos taršos sąlygų. 

Rekomendacijos

Periodiškai vertinti medžių būklę įvairios paskirties želdynuose, laiku atlikti reikiamus genėjimo darbus, šalinti nedekoratyvius ir pavojingus aplinkai medžius. 

Siekiant išlaikyti gerą Ukmergės Kęstučio aikštės želdinių būklę, rekomenduojama laistyti visus aikštės želdinius karštuoju vasaros laikotarpiu bei genėti stambias sausas šakas. Blogos būklės liepą (8 pav., kairėje) atidžiau stebėti po sudėtingų oro sąlygų, o esant galimybei – lają sutvirtinti dinaminėmis jungtimis (lynais). Kraštutiniu atveju liepą prevenciškai šalinti ir atsodinti jauną augalą. Dėl lankytojų saugumo, visų pavojingesnių medžių lajas rekomenduojama sutvirtinti dinaminėmis jungtimis (lynais).
Siekiant išlaikyti Krikštėnų dvaro parko ąžuolą ilgaamžiškesniu, rekomenduojama nulūžusių stambių šakų atplaišas patrumpinti.
Dėl žmogaus veiklos stipriai pažeistų Krikštėnų dvaro parke stebimų balzaminių kėnių, rekomenduojama stebimus želdinius pakeisti į kitus prie dvaro augančius balzaminius kėnius arba iš esmės keisti stebimos vietovės koordinates.
Lyduokių dvaro parko europiniai maumedžiams, Deltuvos paprastajam ąžuolui ir Deltuvos Gėlių g. paprastiesiems klevams jokių priežiūros priemonių taikyti nenumatoma.
Užugirio dvaro karpotųjų ir plaukuotųjų beržų alėjoje atsodinti vieną žuvusį jauną berželį, siekiant išlaikyti alėjos vientisumą.

